[image: G_111][image: ISO_9001-14001s].ОБЩИНА БУРГАС
8000 Бургас, ул.”Александровска” № 26
тел. централа: 056/ 84 09 15-19; факс: 056/ 84 13 14
www.burgas.bg; електронна поща: obshtina@burgas.bg



ДО

БУРГАС




ДОКЛАДНА ЗАПИСКА

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС


Относно: Учредяване право на строеж на “Електроразпределение ЮГ” ЕАД за изграждане на трафопост в имот – общинска собственост, представляващ УПИ ХХIХ-604, кв. 53 по плана на кв. Долно Езерово, гр. Бургас, съответен на ПИ с  идентификатор 07079.826.604 по КККР на гр. Бургас.  

УВАЖАЕМИ ОБЩИНСКИ СЪВЕТНИЦИ,

Община Бургас е собственик на УПИ ХХІХ-604 в кв. 53, целият с площ 96 кв.м, отреден „за ТП“ по ПУП-ПРЗ на кв. Долно Езерово, гр. Бургас, одобрен с Решение №40-10/26.07.2022г. и Решение № 42-11/29.05.2018г. на Общински съвет – Бургас, съответен на ПИ с идентификатор 07079.826.604, целият с площ 96 кв.м по КККР на гр. Бургас, одобрени със Заповед № РД-18-9/30.01.2009 г. на Изпълнителния директор на АГКК,   актуван с Акт №10195/15.03.2023г. за частна общинска собственост.
[bookmark: _GoBack]В Община Бургас е постъпило заявление вх. №70-00-537/17.01.2023г. от инж. Л. Лазаров - Ръководител на КЕЦ Бургас „Електроразпределение – Юг“ ЕАД, за учредяване право на строеж на за изграждане на нов трафопост (ТП) в описания по-горе недвижим имот на нов трафопост, тип БКТП, 20/0,4 kV, 2х800 kVА, с размери 2,60м/ 4,30 м и застроена площ от 11,18 кв.м, както и сервитутно право върху прилежаща към него зона с площ от 79,98 кв.м, определена съгласно Наредба № 16/ 09.06.2004 г. за сервитутите на енергийните обекти.
Заявлението е допълнено със следните документи: комбинирана скица-извадка рег. №ДЕ-19/14.03.2023г. по ПУП-ПРЗ на ХХІХ-604 в кв. 53, кв. Долно Езерово,               гр. Бургас, с виза за проектиране на БКТП; чертежи по част „Електро“, съгласувани от Община Бургас за БКТП, с нанесени размери и сервитут на ТП, предоставени с писмо рег. №70-00-537/3/16.03.2023г. от дирекция „Устройство на територията“.
Техническите параметри на предвиденият за изграждане ТП, тип БКТП 2х800 kVA, са както следва: размери 2,60/4,30 м, застроена площ – 11,18 кв.м и площ на сервитута – 79,98 кв.м.
Съгласно чл. 62, ал. 2 от Закона за енергетиката (ЗЕ), в полза на енергийното дружество следва да бъде учредено възмездно право на строеж върху общинския имот, без търг или конкурс, след решение на Общински съвет.
В изпълнение разпоредбата на чл. 41, ал. 2, във връзка с чл. 22, ал. 3 от Закона за общинската собственост (ЗОС) е възложена от Община Бургас и изготвена оценка от оценител на недвижими имоти, вписан в регистъра на независимите оценители, за пазарната стойност на правото на строеж, за изграждане на ТП с размери 2,60/4,30м, застроена площ – 11,18 кв.м и за сервитута към енергийния обект – 79,98 кв.м, определен съгласно Наредба №16 за сервитутите на енергийни обекти. 
Пазарната оценка е определена в размер на 5 850 лв. ( пет хиляди осемстотин и петдесет лева), без ДДС, включваща цената на правото на строеж на ТП – 1 210 лв. (хиляда двеста и десет лева) и цената на сервитутно право на ползване на прилежаща към ТП зона – 4 640 лв. (четири хиляди шестстотин и четиридесет лева).
Данъчната оценка за правото на строеж за изграждане на ТП със ЗП 11,18 кв.м в общинския имот по описаните параметри е на стойност 1149,70 лв. (хиляда сто четиридесет и девет лева и седемдесет стотинки), а на сервитутното право върху         79,98 кв.м в размер на 1515,95 лв. (хиляда петстотин и петнадесет лева и деветдесет и пет стотинки).
Цитираният имот не е включен в Програма за управление и разпореждане с общинска собственост за 2023г., приета с Решение по т. 4 (Протокол №49) от проведеното на 28.02.2023г. заседание на Общински съвет – Бургас.
Предвид гореизложеното и на основание правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл. 21, ал. 1, т. 8 от Закона за местното самоуправление и местната администрация, чл. 37, ал.4, т.4 от Закона за общинската собственост и чл. 44, ал. 4, т. 3 от Наредбата за придобиване, управление и разпореждане с общински имоти и вещи, приета от Общински съвет-Бургас, във връзка с чл. 62, ал. 2 от Закона за енергетиката, да вземе следните
Р Е Ш Е Н И Я:

1. Да се допълни Програма за управление и разпореждане с общинска собственост за 2023 г., приета с Решение по т. 4 (Протокол №49) от проведеното на 28.02.2023 г. заседание на Общински съвет – Бургас, в частта на Раздел III-ти „Учредяване право на строеж в общински и съсобствени имоти“, т. 2. „Други случаи за учредяване право на строеж в общински имоти“, п.т. 2.2. „По реда на чл. 37, ал. 4 и ал. 6 от ЗОС“, с нова подточка: УПИ ХХІХ-604 в кв. 53, целият с площ 96 кв.м, съответен на ПИ с идентификатор 07079.826.604, целият с площ 96 кв.м по КККР на гр. Бургас, актуван с Акт №10195/15.03.2023г. за частна общинска собственост.
2. Да се учреди в полза на ”Електроразпределение Юг” ЕАД с ЕИК 115552190, със седалище и адрес на управление: гр. Пловдив, ул. “Христо Г. Данов” №37, представлявано от З. Братоев – член на Съвета на директорите, възмездно, безсрочно, право на строеж върху недвижим имот – частна общинска собственост, представляващ УПИ ХХІХ-604 в кв. 53, целият с площ 96 кв.м, отреден „за ТП“ по ПУП-ПРЗ на                кв. Долно Езерово, гр. Бургас, съответен на ПИ с идентификатор 07079.826.604, целият с площ 96 кв.м по КККР на гр. Бургас, актуван с Акт №10195/15.03.2023г. за частна общинска собственост, за изграждане на трафопост, тип БКТП, 20/0,4 kV, 2х800 kVА с размери 2,60/4,30м, застроена площ – 11,18 кв.м, ведно със сервитутно право на прилежащата към него зона, определена по реда на Наредба №16/09.06.2004г. за сервитутите на енергийните обекти, с площ 79,98 (петдесет) кв. метра, за сума в общ размер на 5 850 лв. (пет хиляди осемстотин и петдесет лева), без ДДС, включваща цената на правото на строеж на ТП – 1 210 лв. (хиляда двеста и десет лева) и цената на сервитутно право на ползване на прилежаща към ТП зона – 4 640 лв. (четири хиляди шестстотин и четиридесет лева) в цитирания УПИ.
Приложения: Искане с вх. №70-00-537/17.01.2023г.; чертежи по част „Електро“, съгласувани от Община Бургас; Акт №10195/15.03.2023г. за частна общинска собственост; Скица-извадка от ПУП-ПРЗ на кв. Долно Езерово, гр. Бургас; Скица за ПИ с идентификатор 07079.826.604, издадена от СГКК - гр. Бургас; Удостоверения за данъчни оценки на право на строеж и сервитут; Пазарна оценка на лицензиран оценител.




ДИМИТЪР НИКОЛОВ
Кмет на Община Бургас

Съгласували:
ЗЛАТИНА ГЕОРГИЕВА
Директор на дирекция „Правно-нормативно обслужване“
ЖИВКО ДИМИТРОВ
Директор на дирекция „Управление на общинската собственост”
КАТЕРИНА СИДЕРОВА
Гл . юрисконсулт дирекция „Управление на общинската собственост”

Изготвил: Невена Цачева – Гл. специалист в дирекция УОС



image1.png




image2.jpeg
150 9001
150 14001

BUREAU VERITAS





